شه‌فه‌ق نيوز/ دوه‌رخستن دگانيگ ئاده‌ميزاد سه‌ره‌تايى له‌ زنجيره‌ى نياندرتاڵ له‌ كرماشان فه‌يلى ئاشكرا كريا له‌چوارچيوه‌ى خاسترين 10 پارچه‌ شوونه‌وارى له‌ساڵ 2019 جوور ئه‌وه‌گ گووڤاريگ ئه‌مريكى تايبه‌ت وه‌ زانست شوونه‌وار باس كريا.
ئه‌و دگانه‌ ئمساڵ له‌ ئه‌شكه‌فت(وزمه‌) له‌ پاريزگاى كرماشان له‌ خوه‌رئاواى ئيران له‌لايه‌ن شماره‌يگ له‌ زانايه‌يل له‌ موزه‌خانه‌ى نيشتمانى ئيرانى و زانايه‌يل شوونه‌وار له‌ زانكۆ و موزه‌خانه‌يل فره‌نسى دوينرياوه‌.
گووڤاره‌گه‌ هه‌ميش وت: ئه‌و دگانه‌ ك دوينرياسه‌و له‌ زنجيره‌ كويه‌ى زاگرۆس و پيشبينى ئه‌وه‌ كرياگه‌ ك په‌يوه‌سه‌ وه‌ ئاده‌ميزاد ئاقڵ شيه‌وكردن هه‌ڵه‌يگه‌، چوينكه‌ تايبه‌ته‌ وه‌ مناڵ له‌ سولاله‌ى نياندرتاڵ ك له‌ناونى ماوه‌يل 40 تا 70 هه‌زار ساڵ وه‌رجه‌ زايين.
